A4-0135/98

Πρόταση απόφασης του Συμβουλίου που αφορά την προώθηση των ευρωπαϊκών περιόδων εναλλασσόμενης κατάρτισης περιλαμβανομένης της μαθητείας (COM(97)0572 - C4-0064/98 - 97/0321(SYN))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 3

>Αρχικό κείμενο>

3. ότι το Ευρωπαϊκό Συμβούλιο στη Φλωρεντία υπογράμμισε τη σημασία της μαθητείας για τη δημιουργία θέσεων εργασίας και ότι η σημασία αυτή επισημαίνεται και από την Επιτροπή στην ανακοίνωσή της «Η προώθηση της μαθητείας στην Ευρώπη».

>Κείμενο μετά την ψηφοφορία στο ΕΚ>

3. ότι το Ευρωπαϊκό Συμβούλιο στη Φλωρεντία

ζήτησε από την Επιτροπή να εξετάσει τη σχέση που υπάρχει μεταξύ της μαθητείας και της αύξησης της απασχόλησης και ότι η θετική αυτή σχέση επισημαίνεται και από την Επιτροπή στην ανακοίνωσή της «Η προώθηση της μαθητείας στην Ευρώπη».

(Τροπολογία 2)

Αιτιολογική σκέψη 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

3α. ότι το έκτακτο Ευρωπαϊκό Συμβούλιο για την απασχόληση στο Λουξεμβούργο αναγνώρισε τον αποφασιστικό ρόλο που διαδραματίζουν οι μικρές και μεσαίες επιχειρήσεις για τη δημιουργία βιώσιμων θέσεων απασχόλησης;

(Τροπολογία 3)

Αιτιολογική σκέψη 3β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

3β. ότι η εναλλασσόμενη κατάρτιση στις μικροεπιχειρήσεις και στις βιοτεχνίες και, ιδιαίτερα, η μαθητεία αποτελούν αποτελεσματικό μέσο για την επιτυχή ένταξη των νέων στην επαγγελματική ζωή, δεδομένου ότι τους παρέχουν τη δυνατότητα να αποκτήσουν τα απαραίτητα προσόντα, ώστε και αυτοί με τη σειρά τους να δημιουργήσουν επιχειρήσεις αυτού του τύπου ή να συμβάλουν στην περαιτέρω ανάπτυξή τους;

(Τροπολογία 4)

Αιτιολογική σκέψη 5

>Αρχικό κείμενο>

5. ότι το λευκό βιβλίο της Επιτροπής «Διδασκαλία και εκμάθηση: προς την κοινωνία της γνώσης» δίνει έμφαση στην αναγκαία συνεργασία σχολείου και επιχείρησης;

>Κείμενο μετά την ψηφοφορία στο ΕΚ>

5. ότι το λευκό βιβλίο της Επιτροπής «Διδασκαλία και εκμάθηση: προς την κοινωνία της γνώσης» δίνει έμφαση στην αναγκαία συνεργασία σχολείου και επιχείρησης;

ότι «οι προσανατολισμοί σε θέματα απασχόλησης για το 1998" που επισυνάπτονται στην απόφαση του Συμβουλίου που ενεκρίθη στις 15 Δεκεμβρίου 1997(1), ζητούν από τα κράτη μέλη να βελτιώσουν τις προοπτικές απασχόλησης των νέων εφοδιάζοντάς τους μετα προσόντα που ανταποκρίνονται στις απαιτήσεις της αγοράς; ότι, στο πλαίσιο αυτό, το Συμβούλιο καλεί τα κράτη μέλη να δημιουργήσουν ή να αναπτύξουν τα συστήματα μαθητείας;

______________

(1) ΕΕ C 30 της 28.1.1998, σελ. 1

(Τροπολογία 5)

Αιτιολογική σκέψη 7

>Αρχικό κείμενο>

7. ότι, ως συμπλήρωμα των μεμονωμένων ενισχύσεων της διακρατικής κινητικότητας των νέων υπό εναλλασσόμενη κατάρτιση περιλαμβανομένης της μαθητείας που χορηγούνται από κοινοτικά προγράμματα ή πρωτοβουλίες, και ιδίως από το πρόγραμμα Leonardo da Vinci, πρέπει να κινητοποιηθούν ειδικά μέσα για την καθιέρωση, σε συνεργασία με τα κράτη μέλη, ενός μηχανισμού για την εφαρμογή της παρούσας απόφασης, και για την αμοιβαία πληροφόρηση και την υλοποίηση των «ευρωπαϊκών περιόδων κατάρτισης»;

>Κείμενο μετά την ψηφοφορία στο ΕΚ>

7. ότι, ως συμπλήρωμα των μεμονωμένων ενισχύσεων της διακρατικής κινητικότητας των νέων υπό εναλλασσόμενη κατάρτιση περιλαμβανομένης της μαθητείας που χορηγούνται από κοινοτικά προγράμματα ή πρωτοβουλίες, και ιδίως από το πρόγραμμα Leonardo da Vinci,

και λαμβάνοντας υπόψη τις σοβαρές διαφορές που υφίστανται σε επίπεδο ανάπτυξης μεταξύ των διάφορων εθνικών συστημάτων εναλλασσόμενης κατάρτισης, περιλαμβανομένης της μαθητείας, πρέπει να κινητοποιηθούν ειδικά μέσα για την καθιέρωση, σε στενή συνεργασία με τα κράτη μέλη, και με τους κοινωνικούς εταίρους σε διάφορα επίπεδα, με σκοπό την εφαρμογή ενός συστήματος αμοιβαίας πληροφόρησης και συντονισμού για την υλοποίηση των «ευρωπαϊκών περιόδων κατάρτισης»;

(Τροπολογία 6)

Αιτιολογική σκέψη 7α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

7α. ότι τα μελλοντικά προγράμματα εκπαίδευσης και επαγγελματικής κατάρτισης θα πρέπει να αξιοποιούν, μεταξύ των διάφορων μορφών επαγγελματικής ένταξης, και την μαθητεία, προωθώντας ιδιαίτερα τη διακρατική κινητικότητα των μαθητευόμενων;

(Τροπολογία 7)

Αιτιολογική σκέψη 7β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

7β. ότι, στο πλαίσιο αυτό, το σύστημα EURES θα μπορούσε να διαδραματίσει σημαντικό ρόλο για τη διευκόλυνση της ανεύρεσης και διάδοσης πληροφοριών σχετικά με τις δυνατότητες εναλλασσόμενης κατάρτισης σε άλλο κράτος μέλος;

(Τροπολογία 8)

Αιτιολογική σκέψη 8

>Αρχικό κείμενο>

8. ότι για να εξασφαλιστεί ποιοτική κατάρτιση που να ανταποκρίνεται ταυτόχρονα στις ανάγκες των ατόμων, των μεγάλων και μικρομεσαίων επιχειρήσεων, και της κοινωνίας εν γένει, έχει σημασία να ανταποκρίνονται η εναλλασσόμενη κατάρτιση και η μαθητεία σε κοινές προσεγγίσεις, ιδίως από άποψη παιδαγωγικής, οργάνωσης και παρακολούθησης καθώς και σχέσεων μεταξύ του ιδρύματος κατάρτισης και της επιχείρησης; ότι, σ¨ αυτή την προοπτική, τα κράτη μέλη, όταν το σύστημά τους επαγγελματικής κατάρτισης προβλέπει εναλλασσόμενη κατάρτιση πουπεριλαμβάνει περίοδο κινητικότητας, πρέπει να προβλέπουν τα κατάλληλα μέτρα ώστε οι ενδιαφερόμενοι να μπορούν να απολαμβάνουν κοινό σύστημα πιστοποίησης της ολοκλήρωσης αυτής της περιόδου κατάρτισης;

>Κείμενο μετά την ψηφοφορία στο ΕΚ>

8. ότι για να εξασφαλιστεί

, στο πλαίσιο της διακρατικής κινητικότητας, ποιοτική κατάρτιση που να ανταποκρίνεται ταυτόχρονα στις ανάγκες των ατόμων, της βιομηχανίας, των μικρομεσαίων και βιοτεχνικών επιχειρήσεων και της κοινωνίας εν γένει, έχει σημασία να ανταποκρίνονται η εναλλασσόμενη κατάρτιση και η μαθητεία σε κοινούς τρόπους, στο πλαίσιο μιας εταιρικής σχέσης που καθορίζεται με τον εταίρο υποδοχής, ιδίως από άποψη παιδαγωγικής, οργάνωσης, αλλά και συντονισμού μεταξύ του ιδρύματος κατάρτισης και της επιχείρησης; ότι, σ¨ αυτή την προοπτική, τα κράτη μέλη, όταν το σύστημά τους επαγγελματικής κατάρτισης το επιτρέπει, στο πλαίσιο μιας εναλλασσόμενης κατάρτισης που περιλαμβάνει περίοδο κινητικότητας, σε άλλο κράτος μέλος της Ένωσης, πρέπει να προβλέπουν τα κατάλληλα μέτρα ώστε οι ενδιαφερόμενοι να μπορούν να απολαμβάνουν κοινό σύστημα πιστοποίησης της ολοκλήρωσης αυτής της περιόδου κατάρτισης;

(Τροπολογία 9)

Αιτιολογική σκέψη 8α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

8α. ότι ο μαθητευόμενος πρέπει να είναι κατάλληλα προετοιμασμένος για την περίοδο κινητικότητας, ιδιαίτερα όσον αφορά την ενημέρωσή του σχετικά με τους κινδύνους για την υγεία και ασφάλειά του και σχετικά με τις διαδικασίες στο χώρο εργασίας στον οποίο πρόκειται να πραγματοποιήσει την κατάρτισή του, καθώς και όσον αφορά τη βασική γλωσσική του κατάρτιση, βασικές γλωσσικές γνώσεις, γενικές γνώσεις για τη φιλοξενούσα χώρα, βοήθεια κατά την αναζήτηση στέγης, κάλυψη εξόδων και αμοιβές, ώστε να μπορέσει να επωφεληθεί πλήρως από την εμπειρία της μαθητείας;

(Τροπολογία 10)

Αιτιολογική σκέψη 8β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

8β. ότι στις μικροεπιχειρήσεις και τις βιοτεχνίες ο ρόλος του παιδαγωγικού συμβούλου μπορεί να αναληφθεί από τον ειδικευμένο βιοτέχνη και ότι, σε αυτό το πλαίσιο, πρέπει να ληφθούν κατάλληλα ειδικά παιδαγωγικά μέτρα, προκειμένου να διευκολυνθεί η επιτέλεση του έργου με το οποίο είναι επιφορτισμένος ο παιδαγωγός;

(Τροπολογία 11)

Αιτιολογική σκέψη 9

>Αρχικό κείμενο>

9. εκτιμώντας ότι έχει σημασία να εξασφαλίζεται η ποιότητα αυτών των περιόδων διακρατικής κινητικότητας και ότι τα κράτη μέλη έχουν ιδιαίτερη ευθύνη στον τομέα αυτό; ότι, εξάλλου, με βάση την ανακοίνωση της Επιτροπής «Ενσωμάτωση της ισότητας των ευκαιριών μεταξύ των γυναικών και των ανδρών στο σύνολο των κοινοτικών πολιτικών και στόχων», έχει σημασία να ληφθεί μέριμνα για την προώθηση της ισότητας των ευκαιριών όσον αφορά τη συμμετοχή στις «ευρωπαϊκές περιόδους κατάρτισης» και ότι για το σκοπό αυτό πρέπει να ληφθούν τα κατάλληλα μέτρα;

>Κείμενο μετά την ψηφοφορία στο ΕΚ>

9. εκτιμώντας ότι έχει σημασία να εξασφαλίζεται η ποιότητα αυτών των περιόδων διακρατικής κινητικότητας και ότι τα κράτη μέλη έχουν ιδιαίτερη ευθύνη στον τομέα αυτό; ότι, εξάλλου, με βάση την ανακοίνωση της Επιτροπής «Ενσωμάτωση της ισότητας των ευκαιριών μεταξύ των γυναικών και των ανδρών στο σύνολο των κοινοτικών πολιτικών και στόχων», έχει σημασία να ληφθεί μέριμνα για την προώθηση της ισότητας των ευκαιριών όσον αφορά τη συμμετοχή στις «ευρωπαϊκές περιόδους κατάρτισης» και ότι για το σκοπό αυτό πρέπει να ληφθούν τα κατάλληλα μέτρα;

εκτιμώντας ότι υπό αυτό το πρίσμα, οι ίσες ευκαιρίες για συμμετοχή πρέπει να παρέχονται ανεξαρτήτως φύλου, φυλής, θρησκείας ή σωματικής αρτιμέλειας;

(Τροπολογία 12)

Αιτιολογική σκέψη 10

>Αρχικό κείμενο>

10. ότι η Επιτροπή καλείται να μεριμνά, σε συνεργασία με τους οργανισμούς που θα ορίσουν για το σκοπό αυτό τα κράτη μέλη, για τη συνολική συνοχή της εφαρμογής της παρούσας απόφασης με τα κοινοτικά προγράμματα και πρωτοβουλίες στον τομέα της εκπαίδευσης και της επαγγελματικής κατάρτισης; και ότι έχει σημασία να εξασφαλίζεται η αδιάλειπτη παρακολούθηση της εφαρμογής της;

>Κείμενο μετά την ψηφοφορία στο ΕΚ>

10. ότι η Επιτροπή καλείται να μεριμνά,

με την υποστήριξη των αρμόδιων οργανισμών των κρατών μελών, για τη συνολική συνοχή και τη συνεργασία, εις εφαρμογήν της παρούσας απόφασης, με τα κοινοτικά προγράμματα και πρωτοβουλίες στον τομέα της εκπαίδευσης και της επαγγελματικής κατάρτισης; και ότι η Επιτροπή, σε συνεργασία με τα κράτη μέλη και τους κοινωνικούς εταίρους, οφείλει να εξασφαλίζει την αδιάλειπτη παρακολούθηση της εφαρμογής της;

(Τροπολογία 13)

Αιτιολογική σκέψη 10α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

10α. οτι είναι σκόπιμο να προβλεφθεί, μετά τριετία από της εφαρμογής της παρούσης αποφάσεως, αξιολόγηση των επιπτώσεών της και πλαίσιο της αποκτηθείσας εμπειρίας από την υλοποίηση των «ευρωπαϊκών περιόδων εναλλασσόμενης κατάρτισης», ώστε να εξετασθεί η δυνατότητα διορθωτικών μέτρων ή μέτρων υποστήριξης;

(Τροπολογία 14)

Αιτιολογική σκέψη 11α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

11α. εκτιμώντας ότι η δράση αυτή αποτελεί τμήμα του συνολικού πλαισίου προγραμμάτων που αφορούν την Ευρώπη της γνώσης;

(Τροπολογία 15)

Άρθρο 1, παράγραφος 1

>Αρχικό κείμενο>

1. Η παρούσα απόφαση καθορίζει το περιεχόμενο και τις κοινές αρχές που ισχύουν για την εφαρμογή των «ευρωπαϊκών περιόδων εναλλασσόμενης κατάρτισης περιλαμβανομένης της μαθητείας» («ευρωπαϊκές περίοδοι κατάρτισης»).

>Κείμενο μετά την ψηφοφορία στο ΕΚ>

1. Η παρούσα απόφαση καθορίζει το περιεχόμενο και τις κοινές αρχές που ισχύουν για την εφαρμογή των «ευρωπαϊκών περιόδων εναλλασσόμενης κατάρτισης περιλαμβανομένης της μαθητείας» («ευρωπαϊκές περίοδοι κατάρτισης»)

και προσδιορίζει τις ευθύνες ως προς τα διάφορα θέματα της εφαρμογής της.

(Τροπολογία 16)

Άρθρο 1, παράγραφος 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

2α. Η συμμετοχή στις «ευρωπαϊκές περιόδους κατάρτισης» και η χρησιμοποίηση της σχετικής βεβαίωσης έχουν προαιρετικό χαρακτήρα. Η βεβαίωση χρησιμοποιείται στο πλαίσιο των εταιρικών σχέσεων υπό την έννοια του άρθρου 3. Η παρούσα απόφαση δεν συνεπάγεται καμία άλλη υποχρέωση και ούτε στοιχειοθετούνται άλλα δικαιώματα εκτός από αυτά που αναφέρονται παρακάτω.

(Τροπολογία 17)

Άρθρο 2, παράγραφος 2

>Αρχικό κείμενο>

2. «άτομο που παρακολουθεί εναλλασσόμενη κατάρτιση» : κάθε άτομο που παρακολουθεί επαγγελματική κατάρτιση, οποιουδήποτε επιπέδου, ακόμη και τριτοβάθμιας εκπαίδευσης, που οδηγεί σε πτυχίο ή σε τίτλο αναγνωρισμένο από τις αρμόδιες αρχές του κράτους μέλους και περιλαμβάνει διαρθρωμένες περιόδους κατάρτισης που εναλλάσσονται μεταξύ ιδρύματος κατάρτισης και επιχείρησης, που νοούνται ως διακριτοί και συμπληρωματικοί χώροι κατάρτισης, και ανεξάρτητα από το εάν το άτομο αυτό διαθέτει σύμβαση εργασίας, σύμβαση μαθητείας, το καθεστώς του μαθητή ή του σπουδαστή;

>Κείμενο μετά την ψηφοφορία στο ΕΚ>

2. «άτομο που παρακολουθεί εναλλασσόμενη κατάρτιση» : κάθε άτομο,

ενεξαρτήτως ηλικίας, που παρακολουθεί επαγγελματική κατάρτιση, οποιουδήποτε επιπέδου, ακόμη και τριτοβάθμιας εκπαίδευσης, που οδηγεί σε πτυχίο ή σε τίτλο αναγνωρισμένο από τις αρμόδιες αρχές του κράτους μέλους και περιλαμβάνει διαρθρωμένες περιόδους κατάρτισης που εναλλάσσονται μεταξύ ιδρύματος κατάρτισης και επιχείρησης, που νοούνται ως διακριτοί και συμπληρωματικοί χώροι κατάρτισης, και ανεξάρτητα από το εάν το άτομο αυτό διαθέτει σύμβαση εργασίας, σύμβαση μαθητείας, το καθεστώς του μαθητή ή του σπουδαστή;

(Τροπολογία 18)

Άρθρο 2, παράγραφος 3

>Αρχικό κείμενο>

3) 1«παιδαγωγικός σύμβουλος»: κάθε άτομο σε μια επιχείρηση ή σε ένα ίδρυμα κατάρτισης που, στο πλαίσιο μιας εναλλασσόμενης κατάρτισης, έχει ως αποστολή να βοηθά, να ενημερώνει, να καθοδηγεί και να παρακολουθεί αποτελεσματικά τους καταρτιζόμενους κατά τη διάρκεια της παραμονής τους στην επιχείρηση στο πλαίσιο της «ευρωπαϊκής περιόδου κατάρτισης».

>Κείμενο μετά την ψηφοφορία στο ΕΚ>

3) «παιδαγωγικός σύμβουλος»: κάθε άτομο σε μια επιχείρηση ή σε ένα ίδρυμα κατάρτισης που, στο πλαίσιο μιας εναλλασσόμενης κατάρτισης, έχει ως αποστολή να βοηθά, να ενημερώνει, να καθοδηγεί και να παρακολουθεί αποτελεσματικά τους καταρτιζόμενους κατά τη διάρκεια της παραμονής τους στην επιχείρηση στο πλαίσιο της «ευρωπαϊκής περιόδου κατάρτισης»

; για το σκοπό αυτό ο παιδαγωγικός σύμβουλος συνεργάζεται στενά με τις αρμόδιες επαγγελματικές ενώσεις που συμμετέχουν στην «ευρωπαϊκή περίοδο κατάρτισης».

(Τροπολογία 19)

Άρθρο 2, παράγραφος 4

>Αρχικό κείμενο>

4) «σημαίνουσα διάρκεια»: διάρκεια της περιόδου εναλλασσόμενης κατάρτισης που πραγματοποιείται σε άλλο κράτος μέλος και θεωρείται βάσει κοινής συμφωνίας μεταξύ των μερών ότι συμβάλλει στην περίοδο ποιοτικής κατάρτισης;

>Κείμενο μετά την ψηφοφορία στο ΕΚ>

4) «σημαίνουσα διάρκεια»: διάρκεια της περιόδου που πραγματοποιείται σε άλλο κράτος μέλος και θεωρείται βάσει κοινής συμφωνίας μεταξύ των μερών ότι συμβάλλει στην περίοδο ποιοτικής κατάρτισης;

η περίοδος αυτή πρέπει να καλύπτει στο σύνολό της τουλάχιστον τρεις μήνες;

(Τροπολογία 20)

Άρθρο 3, παράγραφος 1

>Αρχικό κείμενο>

1. Όταν τα κράτη μέλη προβλέπουν στο σύστημά τους επαγγελματικής κατάρτισης εναλλασσόμενη κατάρτιση που περιλαμβάνει περιόδους κινητικότητας σε άλλο κράτος μέλος, θεσπίζουν τα αναγκαία μέτρα ώστε τα υπό κατάρτιση να μπορούν να επωφελούνται των «ευρωπαϊκών περιόδων κατάρτισης».

>Κείμενο μετά την ψηφοφορία στο ΕΚ>

1. Όταν τα κράτη μέλη

επιτρέπουν στο πλαίσιο του συστήματός τους επαγγελματικής κατάρτισης εναλλασσόμενη κατάρτιση που περιλαμβάνει περιόδους κινητικότητας σε άλλο κράτος μέλος, θεσπίζουν τα αναγκαία μέτρα ώστε τα υπό κατάρτιση σε άλλο κράτος μέλος να μπορούν να επωφελούνται των «ευρωπαϊκών περιόδων κατάρτισης», λαμβανομένων υπόψη των εκάστοτε προδιαγραφών εργατικού και κοινωνικού δικαίου..

(Τροπολογία 21)

Άρθρο 3, παράγραφος 2

>Αρχικό κείμενο>

2. Οι «ευρωπαϊκές περίοδοι κατάρτισης» αποτελούν αναπόσπαστο και αναγνωρισμένο μέρος της κατάρτισης που πραγματοποιείται στο κράτος μέλος προέλευσης.

>Κείμενο μετά την ψηφοφορία στο ΕΚ>

2. Οι «ευρωπαϊκές περίοδοι κατάρτισης» αποτελούν αναπόσπαστο και αναγνωρισμένο μέρος της κατάρτισης που πραγματοποιείται στο κράτος μέλος προέλευσης

, και δεν θα υποκαθιστούν θέσεις απασχόλησης στο κράτος μέλος προέλευσης.

(Τροπολογία 22)

Άρθρο 3, παράγραφος 6

>Αρχικό κείμενο>

6. Οι «ευρωπαϊκές περίοδοι κατάρτισης» πιστοποιούνται ως περίοδοι κατάρτισης από τον οργανισμό που είναι αρμόδιος για την κατάρτιση στο κράτος μέλος προέλευσης σύμφωνα με το άρθρο 4.

>Κείμενο μετά την ψηφοφορία στο ΕΚ>

6. Η βεβαίωση EUROPASS χορηγείται από τον οργανισμό που είναι αρμόδιος για την κατάρτιση στο κράτος μέλος προέλευσης κατέφαρμογήν των διατάξεων του άρθρου 4.

(Τροπολογία 23)

Άρθρο 5

>Αρχικό κείμενο>

Η Επιτροπή, στο πλαίσιο του σεβασμού των διαδικασιών και των πόρων των κοινοτικών προγραμμάτων και πρωτοβουλιών στον τομέα της εκπαίδευσης και της επαγγελματικής κατάρτισης, μεριμνά για τη συνολική συνοχή μεταξύ της εφαρμογής της παρούσας απόφασης και των εν λόγω προγραμμάτων και πρωτοβουλιών.

>Κείμενο μετά την ψηφοφορία στο ΕΚ>

Η Επιτροπή, στο πλαίσιο του σεβασμού των διαδικασιών και των πόρων των κοινοτικών προγραμμάτων και πρωτοβουλιών στον τομέα της εκπαίδευσης και της επαγγελματικής κατάρτισης, μεριμνά για τη συνολική συνοχή

και τη συνεργασία μεταξύ της εφαρμογής της παρούσας απόφασης και των εν λόγω προγραμμάτων και πρωτοβουλιών.

(Τροπολογία 24 )

Άρθρο 6, παράγραφος 1

>Αρχικό κείμενο>

1. Η Επιτροπή εξασφαλίζει την κατάλληλη παραγωγή, διάθεση και παρακολούθηση των «Ευρωπαϊκών βιβλιαρίων κατάρτισης» σε στενή συνεργασία με τα κράτη μέλη. Για το σκοπό αυτό, κάθε κράτος μέλος ορίζει έναν οργανισμό που θα είναι επιφορτισμένος με το συντονισμό και την εφαρμογή σε εθνικό επίπεδο, σε στενή συνεργασία με τους κοινωνικούς εταίρους και με τους οργανισμούς που εκπροσωπούν τον τομέα της εναλλασσόμενης κατάρτισης.

>Κείμενο μετά την ψηφοφορία στο ΕΚ>

1. Η Επιτροπή

συντονίζει τις δράσεις παρακολούθησης και αξιολόγησης «των ευρωπαϊκών περιόδων εναλλασσόμενης κατάρτισης» που πραγματοποιούνται στο πλαίσιο της παρούσας απόφασης και εξασφαλίζει την κατάλληλη εφαρμογή, διάθεση και παρακολούθηση των «Ευρωπαϊκών βιβλιαρίων κατάρτισης» σε στενή συνεργασία με τα κράτη μέλη. Για το σκοπό αυτό, κάθε κράτος μέλος ορίζει έναν ή περισσότερους οργανισμούς που θα είναι επιφορτισμένοι με το συντονισμό και την εφαρμογή σε εθνικό επίπεδο, σε στενή συνεργασία με τους κοινωνικούς εταίρους και με τους οργανισμούς που εκπροσωπούν τον τομέα της εναλλασσόμενης κατάρτισης.

(Τροπολογία 25)

Άρθρο 6, παράγραφος 2, σημείο β

>Αρχικό κείμενο>

β) να προωθείται η ισότητα των ευκαιριών, ιδίως μέσω της ευαισθητοποίησης των συμβούλων στο θέμα αυτό.

>Κείμενο μετά την ψηφοφορία στο ΕΚ>

β) να προωθείται η ισότητα των ευκαιριών, ιδίως μέσω της ευαισθητοποίησης των συμβούλων

και των εταίρων κατάρτισης στο θέμα αυτό, και

>Αρχικό κείμενο>

>Κείμενο μετά την ψηφοφορία στο ΕΚ>

βα) διευκολύνει την παροχή οδηγιών στους μαθητευομένους όσον αφορά τους κινδύνους για την υγεία και την ασφάλεια, καθώς και τις διαδικασίες στον χώρο εργασίας.

(Τροπολογία 26)

Άρθρο 6, παράγραφος 3

>Αρχικό κείμενο>

3. Η Επιτροπή, σε στενή συνεργασία με τα κράτη μέλη, καθιερώνει μηχανισμό αμοιβαίας πληροφόρησης και συντονισμού.

>Κείμενο μετά την ψηφοφορία στο ΕΚ>

3. Η Επιτροπή, σε στενή συνεργασία με τα κράτη μέλη, καθιερώνει μηχανισμό αμοιβαίας πληροφόρησης και συντονισμού

με σκοπό την προώθηση των «ευρωπαϊκών περιόδων εναλλασσόμενης κατάρτισης». Ειδικότερα η κατάρτιση αυτή διευκολύνει τη διάθεση πληροφοριών σχετικά με τις δυνατότητες εναλλασσόμενης κατάρτισης στα κράτη μέλη της Ένωσης και τη δημιουργία εταιρικών σχέσεων.

(Τροπολογία 29)

Άρθρο 6, παράγραφος 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

3α) η Επιτροπή εκπονεί σχετικά ποιοτική ανάλυση για τις ανάγκες των επαγγελμάτων, προκειμένου τα εθνικά σχέδια επαγγελματικής κατάρτισης να μπορούν να προσαρμόζονται στις πραγματικές απαιτήσεις της αγοράς συμβάλλοντας έτσι στην αύξηση των ευκαιριών για τους νέους οι οποίοι να μπορούν να βρουν με τα ζητούμενα προσόντα θέση απασχόλησης στην ευρωπαϊκή αγορά εργασίας;

(Τροπολογία 27)

Άρθρο 6α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 6α

Εκτίμηση

Εντός τριετίας μετά την έναρξη ισχύος της παρούσης αποφάσεως, η Επιτροπή υποβάλλει στο Συμβούλιο και το Ευρωπαϊκό Κοινοβούλιο έκθεση σχετικά με την εφαρμογή της, αξιολογεί τις συνέπειές της για την προώθηση της κινητικότητας στην εναλλασσόμενη κατάρτιση, περιλαμβανομένης της μαθητείας, και προτείνει ενδεχομένως συμπληρωματικά μέτρα για αποτελεσματικότερη δράση.

(Τροπολογία 28)

Άρθρο 7

>Αρχικό κείμενο>

Το κόστος που απαιτείται για την εφαρμογή των παραγράφων 1 και 3 του άρθρου 6 αναλαμβάνεται από το γενικό προϋπολογισμό της Ευρωπαϊκής Ένωσης εντός των ορίων των δημοσιονομικών προοπτικών.

>Κείμενο μετά την ψηφοφορία στο ΕΚ>

Το κόστος που απαιτείται για την εφαρμογή των παραγράφων 1 και 3 του άρθρου 6

καλύπτεται από την αρμόδια για τον προϋπολογισμό αρχή στο πλαίσιο της ετήσιας διαδικασίας και εντός των ορίων των δημοσιονομικών προοπτικών.

>Αρχικό κείμενο>

>Κείμενο μετά την ψηφοφορία στο ΕΚ>

Το ποσοστό της κοινοτικής συνεισφοράς ανέρχεται σε 50% τουλάχιστον.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά την προώθηση των ευρωπαϊκών περιόδων εναλλασσόμενης κατάρτισης περιλαμβανομένης της μαθητείας (COM(97)0572 - C4-0064/98 - 97/0321(SYN))(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(97)0572 - 97/0321 (SYN)) ((EE C 67 της 3.3.1998, σελ. 7.)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189 Γ της Συνθήκης ΕΕ και 127 της Συνθήκης ΕΕ (C4-0064/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Απασχόλησης και Κοινωνικών Υποθέσεων και τις γνωμοδοτήσεις της Επιτροπής Προϋπολογισμών, της Επιτροπής Οικονομικής, Νομισματικής και Βιομηχανικής Πολιτικής καθώς και της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0135/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο;

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ;

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Γ, σημείο α), της Συνθήκης ΕΚ, τις τροποποιήσεις που ενέκρινε το Κοινοβούλιο;

4. ζητεί να τεθεί σε εφαρμογή η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο;

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής;

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.